钦定古今图书集成/明伦汇编/官常典/第543卷 > 《授河内高平王重规等大将军制》李峤
## 钦定古今图书集成/明伦汇编/官常典/第543卷 > 《授河内高平王重规等大将军制》李峤

昔程、李二将，分领东西之宅；周召两藩，并行南北之
化。兼此重务，允归贤戚。具官重规等，并麟趾英髦，犬
牙良翰。勋藏天府，名入史图。勤诚著于文武，美绩宣
乎中外。爪牙任切，都辇寄深。求贤审官，不逾伯叔之
国；叶心共理，伫观兄弟之政。